Trysil-Knut

Trysil-Knut er en myteomspunnet skiløper fra Trysil, best kjent fra filmen Trysil-Knut fra 1942, men også fra Bernt Lunds episke dikt fra 1861Håvard Skirbekk. «Rittmester Lund, vålersokningen som skapte 'Trysil-Knut'» I: Årbok for Glomdalen 1951Arnt-Erik Selliaas «Trysil-Knut og Lars Aasmulen». I: Årbok for Namdalen, 2010. Artikkelen mener at Lund må ha fått inntrykk av skikunst mens han 1855-63 bodde i Overhalla., og fra Ole Haugen-Flermoes og Rudolf Muus' fortellinger fra henholdsvis 1909 og 1913. 

I den grad sagnene om den dyktige skiløperen er autentiske, blir de vanligvis knyttet til Knut Skaret (eller Knut Knutsen Nordby) fra Linnes og Østby i TrysilHåvard Skirbekk drøfter ulike identifiseringer i sin artikkel. «Trysil-Knut» I: Årbok for Glomdalen 1962, men i 2011 presenterte en gruppe med tryslinger en teori om at den historiske Trysil-Knut kan ha vært Knut Knutsen Ørbekkedalen, fra en gard vest på Flishøgda, på grensa mellom Trysil og Elverum. 
ostledningen.no Trysil-Knut var fra Elverum, av Ingrid Nylund, 15.11.2011

I tillegg til filmen og de nevnte bøkene har Ole Haugen-Flermoe også omarbeidet sin egen fortelling til en diktsyklus, utgitt på eget forlag i 1948.Olav A. Loen. Bygda gav diktarsyn. Rune forlag, 1970 (ebok) 

En statue av Trysil-Knut, utført av Skule Waksvik, ble i 2002 avduket i Trysil sentrum. Trysil-Knut har også gitt navn til flere foreninger, hotell og andre virksomheter i Trysil.

 «Årets Trysil-Knut» 
Siden 2008 har man i Trysil delt ut prisen «Årets Trysil-Knut» eller «Trysil-Knutprisen». Prisen er en fortsettelse av den lokale «Bragdprisen», og juryen består både av lokalt næringsliv, kommunepolitikere og rikspolitikere fra Hedmark.ostlendingen.no «Kjakan» ble den første «Trysil-Knut», 25.7.2008
 2008: Gunnar Sønsteby
 2009: Dagfinn Enerly
 2010: Aksel Lund Svindal
 2011: Petter Northug
 2012: Olav Thon
 2013: Even Kvien
 2014: Jørn Lyseggen, grunnlegger av Meltwater Group
 2015: Nils Arne EggenTrysil-Knut prisen 2015 tildeles Nils Arne Eggen. mynewsdesk.com (26. august 2015)
 2016: Erling Neby
 2017: Dronning Sonja
 2018: Marit Bjørgen
 2019: Oddvar BråOddvar Brå årets "Trysil Knut". NRK. Besøkt 20. april 2020.
 2021: Espen Rostrup Nakstad og 
 2022: Åge Aleksandersen
 2023: Birgit Skarstein og Jesper Saltvik Pedersen

 Referanser 

Kategori:Norske dikt
Kategori:Kultur i Trysil
Kategori:Personer fra Trysil kommune
Kategori:Sagn